Diari Oficial de la Generalitat Valenciana


Sumari del DOGV 5318, del 04-08-2006 (2006/9430)

RESOLUCIÓ de 21 de juliol de 2006, de la Conselleria de Territori i Habitatge, per la qual es concedeixen ajudes destinades a indemnitzar la incorporació de terrenys a la xarxa de microreserves de flora i a l'execució d'inversions en aquestes zones.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9430


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 21 de juliol de 2006, de la Conselleria de Territori i Habitatge, per la qual es concedeixen ajudes destinades a indemnitzar la incorporació de terrenys a la xarxa de microreserves de flora i a l'execució d'inversions en aquestes zones. [2006/9430]  
Vista la convocatòria de subvencions per a 2006 destinades a la incorporació de terrenys a la xarxa de microreserves de flora i a l'execució d'inversions en aquestes zones regulada en l'annex III, activitat 1a de l'Ordre de 22 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural, en matèria forestal, caça i conservació de la biodiversitat, per a l'exercici 2006 Diari Oficial de la Generalitat núm. 5.154 de 14 de desembre de 2005  
Atés que s'han rebut 27 sol·licituds, que s'han tramitat segons el que estableixen les bases 8, 9, 10, 11 i 12 de la convocatòria.  
A la vista de l'acta de la reunió de la comissió de valoració, i de la proposta de resolució definitiva del cap de Servei de Conservació de la Biodiversitat, i per delegació del conseller de Territori i Habitatge conforme a la Resolució de 13 d'agost de 2003 Diari Oficial de la Generalitat núm. 4.571 de 22 d'agost de 2003, resolc:  
Primer  
Concedir les ajudes que es detallen en els annexos I i II. La data límit per a la presentació de la documentació justificativa de l'execució de les activitats subvencionades és l'1 de novembre de 2006.  
Segon  
Denegar les ajudes per a les activitats detallades en l'annex III, pels motius que s'hi indiquen.  
Tercer  
Ordenar, d'acord amb el punt 2 de la base quarta de la convocatòria, l'inici dels expedients per a la creació de les microreserves de flora de l'annex I. Mentre es tramiten aquestos expedients, els terrenys es dedicaran a la conservació de la naturalesa en tots els termes previstos pel Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres anomenada microreserva vegetal.  
Quart  
Contra aquesta resolució, que esgota la via administrativa, s'hi pot interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació, de conformitat amb els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
També es pot interposar recurs de reposició davant el conseller de Territori i Habitatge, en el termini d'un mes des del dia següent al de la publicació, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.  
València, 21 de juliol de 2006. . La directora general de Gestió del Medi Natural (per delegació aprovada per Resolució de 13 d'agost de 2003 del conseller de Territori i Habitatge): Concepción Maroto Álvarez